**HODINA TELOCVIKU -** Tomáš Janovic

Dlhý, Široký a Bystrozraký A čo tretí, Bystrozraký?

nie sú pretekári hocijakí, Ten je strelec, ale taký,

ale prvotriedna značka. že keď v Turci

Veď sú pretekármi áčka. zoberie si pušku,

 chvíľu mieri

Dlhý preskakuje a v Liptove trafí hrušku.

na dedine máje, Neveríte?

za dedinou háje, Urobte s ním skúšku!

všetky domáce, aj cudzie kraje.

No a keď sa dobre naje, Čiže

preskočí aj Himaláje. Dlhý, Široký a Bystrozraký

Pre Dlhého nie sú pretekári hocijakí.

každá výška primalá je. Postavte ich pekne do radu –

 tí by vyhrali aj

Široký je majster v hode, olympiádu!

čo nemá rád náhody.

Na štart ako prvý dôjde.

Na aký štart? Na hody.

Tam sa riadne napapá,

až po dychu zalapá.

Do seba vždy hodí

veru aj tri chody –

kačku, kuru, klobásy

a na záver tortu,

takže v každom počasí

je to majster športu.

**HODINA STRETNUTIA S JEŽIBABOU -** Tomáš Janovic

Dobre vás poznám, ctení papkáči.

Hladovať sa vám zrejme nepáči,

preto mi chcete spapať chalúpku

a pošúchať sa slastne po pupku.

Chcete zjesť moje vráta.

(Oj, to by bola strata!)

Chcete zjesť moju strechu.

(A komín odniesť v mechu!)

Chcete zjesť aj môj plôtik.

(A veselo si nôtiť!)

Chcete zjesť moju skriňu.

(A z jedenia mať psinu!)

Chcete zjesť moju podlahu.

(Tak na to treba odvahu!)

Prekukla som vás, ctení papkáči.

Chcete byť dozaista pupkáči.

Tečú vám slinky nad medovníkom?

Radšej si spapajte svoj panelový dom!

Poviem vám rovno:

Dupi – dup,

aspoň si vylomíte zub!

**HODINA ŽALOVANIA**

Tomáš Janovic

Vravia o mne v triede, že som žalobaba. Žalujeme, žalujeme obaja

To je veľký omyl, veď ja nie som baba. A v tom trieda posiela nás do hája.

A kto nie je baba, ale správny chlap, A keby len, prosím pekne, do hája,

nie je žalobaba, iba – žalobab. Ale nás aj všetci mastia, jajaja!

 Jajajaja jaj!

Žalujem vždy vtedy, keď už trieda pustne. Nie naoko, ale naozaj!

Neviem ešte písať, tak to robím ústne,

aby každý hriešnik sa raz spamätal.

Na všetkých som v triede veru pamätal.

Koho zažalujem, bude mi raz vďačný.

Tak sa prestaň hanbiť, aj ty rýchlo začni –

najprv potichu, a potom dôrazne.

Oddnes v triede žalujeme dvojhlasne:

Jano s Jožom vedľa Marty

cez prestávku hrali karty.

A tá Marta vedľa Zuzy

nakreslila obom fúzy.

Potom je tu ďalší malér.

Včera okno rozbil Valér.

Napriek tomu naša Viera

s Valérom sa poneviera.

**HODINA DOKONALOSTI**

Tomáš Janovic

Dokonalí žiaci všetko robia vzorne.

Dokonalí žiaci – nik ich nemá rád.

A preto je veru od začiatku sporné,

či je dokonalosť zápor, a či klad.

Dokonalí žiaci sú z umelej hmoty.

Pichni do nich špendlík – nepotečie krv.

Dokonalí žiaci nepreskočia ploty,

ale radia: „Len sa dokonale drv!“

Dokonalí žiaci všetko robia vzorne.

Dokonalí žiaci – smutní ako nik.

A preto je, prosím, od začiatku sporné,

či tí žiaci nie sú vlastne na kľúčik.

Nuž našinec občas niečo vyparatí

a pokazí ten svoj dokonalý stroj;

riskuje, že bude pre kamošov zlatý

a pre babku zase: „Joj, ty si lapaj môj!“

**NA CESTE DO ŠKOLY**

Tomáš Janovic

Hodinky mám. Veru tak.

Má ich predsa každý žiak.

Kolieska v nich jemne bzučia.

Hodinky ma chodiť učia.

Chodím s nimi po svete.

Tak čo na to poviete?

Vládne medzi nami zhoda.

Chodím ja, aj ony chodia.

Tiki – taki, tiki – taki,

tiki – taki, tiki – tak.

Hodinky mám. Veru tak.

Má ich predsa každý žiak.

Je však rozdiel medzi nami.

Zbadáte to iste sami.

Chodia, chodia, kým si veru

obe ruky nezoderú.

Tiki – taki, tiki – taki,

tiki – taki, tiki – tak.

**HODINA HUDOBNEJ VÝCHOVY**

Tomáš Janovic

V harmonike ako v mechu

všetkým deťom pre potechu

žije VZDUCH, ujo VZDUCH.

Náramne sa rozťahuje.

Počujete? Aha, tu je

ujo VZDUCH – dobrodruh.

Nič ho nikdy nenahnevá.

Stále si v tom mechu spieva

ujo VZDUCH, ujo VZDUCH.

Chvíľu tučný, chvíľu chudý,

len čo príde medzi ľudí

ujo VZDUCH – hneď je vzruch.

Vždy má dáky nový nápad.

Nechce piť a nechce papať.

Ujo VZDUCH – dobrodruh.

Zo vzduchu on stále žije,

vlastne z peknej melódie.

Ujo VZDUCH

je náš druh.

**HODINA SKRÝVAČKY**

Tomáš Janovic

Elektrina,

prisámvačku,

rada sa hrá

na skrývačku.

Skryje sa vám tu i ta,

ani jesť si nepýta.

Vbehne do baterky

našej malej Terky.

Potom do žiarovky

prekvapenej Žofky.

No a v rámci skrývačky

skočí rovno do práčky.

Stade do rozhlasu,

veď má málo času.

Ale pozor,

raz – dva – tri o pác.

Nechytaj ju,

spraví s tebou bác!